94-jarige vrou in Pretoria vermoor | Netwerk24
Deur Marietjie Gericke 07 Desember 2019 12:54
Die polisie ondersoek 'n moordsaak in Capital Park in die oostelike Moot van Pretoria nadat die lyk van 'n 94-jarige vrou Vrydagmiddag in haar huis gevind is.
Anthony Smith, visevoorsitter van die Capital Park-sektor-polisie, sê die voorval het vroeg Vrydagmiddag gebeur op die hoek van Flowersstraat en 7de Laan.
Dit blyk uit 'n aanvanklike ondersoek dat die vrou versmoor is, het kapt. Augistinah Selepe, 'n polisiewoordvoerder, gesê.
Brig. Mathobele Peters, provinsiale kommunikasiehoof van die polisie, het Saterdagoggend gesê sy kan nog nie die naam van die vrou bekend maak nie.
Sy het ook gesê niemand is nog in verband met die voorval in hegtenis geneem nie.
Sy sê enigiemand met inligting wat kan help om die verdagte vas te trek kan die naaste polisiekantoor kontak of die tolvrye misdaadnommer 08600 10111 skakel.